എഥലീൻ ക്രോക്കറ്റ്

എഥലീൻ ജോൺസ് ക്രോക്കറ്റ് (1914-1978) ഒരു അമേരിക്കൻ ഫിസിഷ്യനും ഡെട്രോയിറ്റിൽ നിന്നുള്ള ആക്ടിവിസ്റ്റുമായിരുന്നു.ഇംഗ്ലീഷ്:Ethelene Jones Crockett. മിഷിഗണിലെ ആദ്യത്തെ ആഫ്രിക്കൻ-അമേരിക്കൻ വുമൺ ബോർഡ് അംഗീകൃത OB/GYN,  അമേരിക്കൻ ലംഗ് അസോസിയേഷന്റെ പ്രസിഡന്റായ ആദ്യ വനിതയും എഥലീൻ ആയിരുന്നു.  1988-ൽ, എഥലീനെ മരണാനന്തരം മിഷിഗൺ വിമൻസ് ഹാൾ ഓഫ് ഫെയിമിൽ ഉൾപ്പെടുത്തി. 

1914 ലാണ് എഥലീൻ ജോൺസ് ജനിച്ചത്. അവൾ മിഷിഗണിലെ ജാക്‌സണിലുള്ള ജാക്‌സൺ ഹൈസ്‌കൂളിൽ ചേർന്നു, തുടർന്ന് ജാക്‌സൺ ജൂനിയർ കോളേജിൽ (ഇപ്പോൾ ജാക്‌സൺ കോളേജ് ) ചേർന്നു, അവിടെ അവൾ 1934  ൽ ബിരുദം നേടി. തുടർന്ന് അവൾ മിഷിഗൺ യൂണിവേഴ്സിറ്റിയിൽ ചേർന്നു, അവിടെ അവൾ ജോർജ്ജ് ക്രോക്കറ്റ് ജൂനിയറിനെ കണ്ടുമുട്ടുകയും വിവാഹം കഴിക്കുകയും ചെയ്തു. 1942-ൽ, എഥലീൻ ഹോവാർഡ് യൂണിവേഴ്സിറ്റിയിൽ മെഡിക്കൽ സ്കൂൾ ആരംഭിച്ചു, അവൾക്ക് 28 വയസ്സായിരുന്നു, വിവാഹിതയും മൂന്ന് കുട്ടികളുടെ അമ്മയും. അയിരുന്നു അപ്പോൾ  ഡെട്രോയിറ്റിലെ ഒരു ആശുപത്രിയും അവളെ ഒരു റെസിഡൻസി പ്രോഗ്രാമിൽ സ്വീകരിക്ച്ചില്ല, കാരണം അവൾ ഒരു ആഫ്രിക്കൻ അമേരിക്കക്കാരിയും ഒരു സ്ത്രീയുമായിരുന്നു എന്നതാണ്.   ന്യൂയോർക്കിലെ സിഡെൻഹാം ഹോസ്പിറ്റലിൽ എഥലീൻ തന്റെ പ്രസവ/ഗൈനക്കോളജി റെസിഡൻസി പൂർത്തിയാക്കി,  അവിടെ ഫെഡറൽ ഗവൺമെന്റിനെ അട്ടിമറിക്കാൻ പഠിപ്പിച്ചുവെന്ന് ആരോപിക്കപ്പെടുന്ന 11 കമ്മ്യൂണിസ്റ്റ് പാർട്ടി നേതാക്കളെ ന്യായീകരിക്കുന്ന നിയമസംഘത്തിലെ അംഗമായിരുന്ന ഭർത്താവ് ജോർജ് ക്രോക്കറ്റിനൊപ്പം ചേർന്നു. ഇത് സ്മിത്ത് നിയമത്തിന്റെ ലംഘനമായി കണക്കാക്കപ്പെട്ടു.  ന്യൂയോർക്കിൽ ആയിരുന്നു ഇത്ന്റെ വിചാരണ.  വിചാരണ ഫോളി സ്ക്വയർ ട്രയൽ എന്നറിയപ്പെട്ടു.

 വൈദ്യശാസ്ത്ര ജീവിതം 
മെഡിക്കൽ സ്കൂളിനുശേഷം, എഥലീൻ, ഒബ്സ്റ്റട്രിക്സ് ആൻഡ് ഗൈനക്കോളജിയിൽ ബോർഡ്-സർട്ടിഫൈഡ് നേടിയ മിഷിഗനിലെ ആദ്യത്തെ ആഫ്രിക്കൻ-അമേരിക്കൻ വനിതയായി, പതിറ്റാണ്ടുകളായി ഡെട്രോയിറ്റിൽ മെഡിസിൻ പ്രാക്ടീസ് ചെയ്തു. 

1960-ൽ, എഥലീൻ 16 ആഫ്രിക്കൻ-അമേരിക്കൻ മെഡിക്കൽ ഡോക്ടർമാരുമായി യൂറോപ്പിലും സോവിയറ്റ് യൂണിയനിലും ഒരു മാസം പര്യടനം നടത്തി, നാഷണൽ മെഡിക്കൽ അസോസിയേഷൻ (NMA) സ്‌പോൺസർ ചെയ്‌ത ഒരു പഠന യാത്രയിൽ.  മറ്റ് രാജ്യങ്ങളിലെ മെഡിക്കൽ പുരോഗതി വിലയിരുത്തുന്നതിനും മികച്ച രീതികൾ കൈമാറ്റം ചെയ്യുന്നതിനുമായി എൻഎംഎയുടെ പ്രസിഡന്റായ ഡോ. എഡ്വേർഡ് സി മാസിക് ആണ് യാത്ര നയിച്ചത്; സോവിയറ്റ് യൂണിയനിലേക്കുള്ള ഒരു ഗുഡ്‌വിൽ ദൗത്യമായും ഇത് കണക്കാക്കപ്പെട്ടു. 

എഥലീൻ 1967-1970 കാലഘട്ടത്തിൽ ഡെട്രോയിറ്റ് മാതൃശിശു സംരക്ഷണ പദ്ധതിക്ക് നേതൃത്വം നൽകി. ഡെട്രോയിറ്റ് മോഡൽ അയൽപക്ക സമഗ്ര ആരോഗ്യ കേന്ദ്രം രൂപകല്പന ചെയ്യാനും അവർ സഹായിച്ചു. 1970 കളിൽ, എഥലീൻ ഡിട്രോയിറ്റിലെ ഗ്രേസ് ആൻഡ് ഹാർപ്പർ ഹോസ്പിറ്റലിൽ ഗൈനക്കോളജിസ്റ്റായിരുന്നു.

 റഫറൻസുകൾ